Diari Oficial de la Generalitat Valenciana


Sumari del DOGV 8214, del 17-01-2018 (2017/11955)

Informació pública de l'acord de resolució del Programa d'actuació integrada sector SM1 Burga.
----------------------------------------------------------------------------------------------

### Dades del document

Número de DOGV
:   8214

Data del DOGV
:   17-01-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/11073


Data del document
:   04-12-2017

Organisme emissor
:   Ajuntament de Cabanes

Tipus de document
:   Anunci

Descriptors 

:   * Cabanes
    * pla d'urbanisme
    * administració local

Informació pública de l'acord de resolució del Programa d'actuació integrada sector SM1 Burga. [2017/11031]  
El Ple de l'Ajuntament, en sessió celebrada el dia 30 de novembre de 2017, va adoptar l'acord de resolució del Programa d'actuació integrada del sector S7, i es va procedir a la seua exposició al públic de conformitat amb l'article 163 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana i en els termes de l'article 206 del Reial decret 2568/1986, de 28 de novembre, pel qual s'aprova el Reglament d'organització, funcionament i règim jurídic de les entitats locals, sense perjuí del contingut que puga resultar de l'aprovació definitiva de l'acta de la sessió:  
  
Resolució de l'adjudicació del PAI sector SM1 Burga  
L'Alcaldia va dictar providència en què va disposar iniciar el procediment per a la resolució del Programa d'actuació integrada del sector SM1 Burga .  
Tramitat l'expedient administratiu, el cap de Secció d'Urbanisme, de conformitat amb l'article 172.1 del Reglament d'organització, funcionament i règim jurídic de les entitats locals, ha emés un informe en què ha considerat els següents:  
  
1. Antecedents de fet  
1. Manuel Beltrán Izquierdo, en nom i representació de la mercantil Belba, SA, va presentar el 28 de juliol de 2004, el Programa d'actuació integrada de la unitat d'execució única del sector SM1 Pla de Burga, objecte d'homologació sectorial modificativa del Pla general d'ordenació urbana de Cabanes.  
2. La Junta de Govern de l'Ajuntament de Cabanes, en sessió celebrada el dia 2 de setembre de 2004, va acordar sotmetre a informació pública el dit programa.  
3. El Ple de l'Ajuntament, en sessió celebrada el 23 de desembre de 2004, va aprovar provisionalment l'expedient d'homologació modificativa i pla parcial, fixant entre altres el següent condicionant: «Quint. Una vegada aprovat l'expedient d'homologació modificativa i el pla parcial de conformitat amb allò que s'ha regulat en l'article 47 de la Llei 6/1994, reguladora de l'activitat urbanística, l'adjudicatari del programa haurà de presentar, en el termini de 10 dies, i en qualsevol de les formes previstes en la legislació vigent, la garantia del 7 % dels costos d'urbanització previstos en la proposta. Igualment es procedirà a la presentació del programa en el Registre de Programes de la Generalitat Valenciana i publicació de l'edicte informatiu de l'aprovació i adjudicació, i se li fa saber que fins que no es complisquen tots els requisits detallats, l'adjudicació tindrà el caràcter de provisional.»  
  
4. La Comissió Territorial d'Urbanisme, en sessió celebrada el 29 d'abril de 2008, va aprovar definitivament l'homologació i pla parcial de Burga de Cabanes, supeditant l'eficàcia i publicació a l'aprovació prèvia del text refós pel Ple de l'Ajuntament i la incorporació de diverses qüestions.  
5. La directora general d'Ordenació del Territori, en resolució dictada el 30 de maig de 2008, va verificar el compliment dels condicionants imposats en l'acord d'aprovació de l'esmentat document d'homologació sectorial i pla parcial, procedint-se a la seua publicació en el Butlletí Oficial de la província de Castelló núm. 82 de data 5 de juliol de 2008.  
  
6. L'Alcaldia per mitjà d'un escrit del 10 de juliol de 2008 (r. eixida 2286), va comunicar a Belba, SA, que perquè l'adjudicació provisional del programa tinguera la condició de definitiva devia de complir els requisits acordats pel Ple de l'Ajuntament i detallats en l'apartat tercer dels presents antecedents.  
7. Belba, SA, en contestació al dit requeriment, va presentar escrit al·legant diverses qüestions, que van ser resoltes per l'Alcaldia per mitjà de comunicació del 14 d'octubre de 2008 (r. eixida núm. 3312), en què es reiteraven els requisits que devia de complir perquè l'adjudicació provisional del programa adquirira la condició de definitiva.  
  
8. L'Alcaldia, per mitjà d'un escrit de 28 de febrer de 2011 (r. eixida núm. 3312), va requerir novament a Belba, SA perquè acomplira els requeriments efectuats en comunicacions anteriors, amb l'advertiment que transcorreguts tres mesos sense la seua aportació es podria decretar la caducitat de l'expedient. Transcorregut el termini concedit no consta la presentació de la documentació instada.  
9. L'Alcaldia, amb data 8 d'agost de 2016, va dictar el Decret 2016-0977, en què en relació al Programa d'actuació integrada del sector SM1 Burga, va resoldre:  
«1r Declarar, per ordenar-ho així la disposició transitòria quinta de la LOTUP, el cessament en la tramitació de l'expedient per a l'adjudicació del Programa d'actuació integrada del sector Pla de Burga, així com l'arxiu d'aquest.  
2n Comunicar als peticionaris que la modificació sol·licitada del planejament del sector Pla de Burga deu justificar-se i escometre's pels criteris d'ocupació racional del sòl que fixa la legislació vigent i dur-se a terme en el procés de tramitació del nou pla general d'ordenació estructural, a l'afectar qüestions pròpies de la dita ordenació, ja que la tramitació autònoma de la modificació del planejament suposaria una duplicitat de tràmits respecte a l'actual procés de tramitació del nou pla general estructural.»  
La dita resolució es va notificar a Belba, SA, el dia 23 d'agost de 2016, la qual va arribar a tindre fermesa administrativa, al no haver-se presentat recursos contra la esta en el termini concedit.  
10. Este ajuntament, per mitjà d'un escrit del dia 19 de juliol de 2017, va comunicar a Belba, SL, com a promotor del Programa d'actuació integrada del sector SM1 Pla de Burga, l'inici de l'expedient per a declarar la caducitat de l'esmentat expedient resolent i declarant desert el contracte o conveni de programació, concedint un termini de 15 dies per a la presentació d'al·legacions.  
11. Rebuda la dita comunicació, Manuel Beltrán Izquierdo, en nom seu i en nom de Belba, SL, presenta escrit en què fa referència a qüestions relatives a la valoració cadastral dels terrenys inclosos en l'esmentat programa, així com a les afeccions que pot tindre la declaració com a Zona Especial de Conservació (ZEC) el Lloc d'Importància Comunitària (LIC) Serra d'en Galceran; no obstant això, l'al·legant expressament manifesta «En aquest sentit, esta part, en la seua condició d'administrador de Belba, SL, mostra la seua conformitat i mutu acord amb la resolució del programa i la remoció de la mercantil com a agent urbanitzador, de conformitat amb el requeriment efectuat a esta amb registre d'eixida 1763 d'aquest ajuntament. No obstant això, igual que s'ha efectuat recentment amb el sector S-7 industrial i S10 residència d'aquest municipi, entén esta part que ha de mantindre's la classificació com a sòl urbanitzable de les superfícies afectes al sector i declarar la subjecció de l'àmbit de l'actuació al règim del sòl urbanitzable sense programació.»  
  
12. En relació a les al·legacions formulades per Belba, SL, l'arquitecte municipal, amb data 7 de novembre de 2017, ha emés un informe en què entre altres qüestions ha considerat:  
- Que el sector, classificat actualment com a sòl urbanitzable, compta amb el pla parcial i homologació aprovats definitivament per acord de la Comissió Territorial d'Urbanisme de Castelló de data 29 d'abril de 2008 i posterior acord del Ple de l'Ajuntament de Cabanes de data 15 de maig de 2008.  
- Que pel que fa a la sol·licitud, d'acord amb l'article 2 de la Llei 5/2014, de 25 de juliol, d'ordenació del territori, urbanisme i paisatge, la potestat de planejament referida a l'ordenació territorial i urbanística dins de les limitacions establides en la pròpia llei, li correspon a la Generalitat i al propi municipi. D'altra banda, l'article 134. Prerrogatives de l'administració, establix la possibilitat que l'administració actuant, «dins dels límits i amb subjecció als requisits i efectes assenyalats en la (mateixa) llei», puga «acordar la resolució de programes d'actuació integrada i determinar els seus efectes».  
  
- Que en concordança amb el que exposa anteriorment, l'apartat c de l'article 165. Conseqüències objectives de la caducitat o resolució del programa d'actuació integrada, establix la possibilitat de «declarar la subjecció de l'àmbit de l'actuació, o de part d'ell, al règim del sòl urbanitzable sense programació o del sòl no urbanitzable».  
- Que no obstant això, el document de referència del Pla general de Cabanes, emés per acord de la Comissió d'Avaluació Ambiental, en sessió celebrada l'11 de gener de 2012, amb motiu del tràmit d'avaluació ambiental estratègica del procés de revisió del Pla general de Cabanes, en referència al sector Pla de Burga, establix el següent: Mas del Barranc: sector aïllat en meitat del terme amb capacitat per a 240 habitatges. Les seues característiques són semblants al sector Pla de Burga, amb capacitat per a 989 habitatges, que ja es troba aprovat des de 2008 i no ha iniciat les obres d'urbanització. El segellat d'aquest sòl en estos moments no es troba justificat. Estos dos últims sectors ja es trobaven delimitats en el PGOU de 1983 i no s'han desenvolupat en 28 anys, qüestionant-se la seua viabilitat. A més es recorda que ara s'està elaborant un nou planejament i que aquest ha de ser d'acord amb la normativa actual, no bastant mantindre els sectors existents sinó que ha de justificar la seua legalitat i compatibilitat amb l'ETCV  
  
- Que l'activitat urbanística és una funció pública i les decisions sobre el planejament són potestat municipal, la conveniència i oportunitat de les quals haurà de valorar-se en funció de l'interés públic.  
  
2. Fonaments de dret  
1. La tramitació del programa, homologació modificativa i pla parcial del sector SM1 Pla de Burga es va efectuar a l'empara de la Llei 6/1994 reguladora de l'activitat urbanística i compta amb l'homologació i pla parcial aprovat definitivament. No obstant això, l'adjudicació del programa a l'agent urbanitzador no té fermesa, al no haver complit aquest els requisits exigits pel Ple de l'Ajuntament, en sessió celebrada el 23 de desembre de 2004 i posteriors requeriments municipals, tal com es detallen en els antecedents invocats.  
  
2. Segons es desprén de l'expedient administratiu, no consta que l'agent urbanitzador haja manifestat la seua conformitat a assumir les variacions imposades per les administracions al projecte originari, ni ha modificat la proposta de conveni urbanístic presentat junt amb la proposició juridicoadministrativa, a fi d'adequar-lo a les determinacions de la Llei 16/2005, de 30 de desembre, de la Generalitat, urbanística valenciana (LUV), en aplicació de la disposició transitòria quarta, apartat 1, del Decret 67/2006, de 19 de maig, del Consell, pel qual es va aprovar el Reglament d'ordenació i gestió territorial i urbanística (d'ara en avant ROGTU).  
3. L'incompliment dels dits requeriments ha impossibilitat la firma del contracte de programació i per consegüent el compliment de la resta de les obligacions i terminis que imposa la proposició juridicoeconòmica aprovada o, si és el cas, les fixades en l'article 332 del ROGTU: «1. Llevat que s'establisquen uns terminis més breus en les bases de programació, el desenvolupament del programa d'actuació integrada haurà de subjectar-se al calendari següent:  
a) La presentació dels textos refosos corresponents al planejament o al projecte d'urbanització haurà de produir-se en el termini màxim de dos mesos des que tinga lloc la notificació a l'urbanitzador de l'aprovació, provisional o definitiva, que impose modificacions a l'alternativa tècnica.  
b) L'inici del procediment de pública concurrència per a la selecció de l'empresari constructor haurà de tindre lloc en el termini d'un mes des de la formalització del contracte entre l'urbanitzador i l'administració actuant.  
c) El projecte de reparcel·lació haurà de sotmetre's a informació al públic per l'urbanitzador en el termini màxim de sis mesos des de la finalització del termini per a l'opció per modalitat de retribució previst en els articles 166 de la Llei urbanística valenciana i en aquest reglament. A aquest efecte, l'urbanitzador haurà de presentar davant de l'administració actuant acreditació justificativa de la pràctica de les comunicacions regulades exigibles.  
d) La presentació dels textos refosos corresponents al projecte de reparcel·lació haurà de produir-se en el termini màxim de dos mesos des que tinga lloc la notificació a l'urbanitzador de les modificacions a introduir en el projecte inicialment formulat.  
e) L'inici de les obres d'urbanització haurà de produir-se en el termini de tres mesos des de l'aprovació definitiva del projecte de reparcel·lació, acreditant-se per mitjà d'acta de replantejament subscrita per la direcció de les obres i, almenys per un tècnic municipal. A estos efectes, l'urbanitzador haurà d'acreditar, en l'acta de replantejament, el pagament als creditors nets del compte de liquidació o bé la consignació de la dita quantitat en la Tresoreria municipal  
f) Les obres d'urbanització hauran de finalitzar en el termini màxim de 36 mesos des del seu inici. La finalització de les obres s'acreditarà per mitjà del corresponent certificat final d'obres expedit pel director facultatiu.  
2. Els terminis previstos en el número anterior únicament podran ser prorrogats i suspesos d'acord amb el que disposa la legislació de contractes de les administracions públiques. En particular:  
a) Quant a la redacció de textos refosos i projecte de reparcel·lació, resultaran aplicables les regles pròpies del contracte administratiu de consultoria i assistència tècnica.  
b) Pel que es referix a l'execució de les obres, seran aplicables els preceptes relatius al contracte administratiu d'obres.  
4. D'allò que s'ha expressat en els apartats anteriors queda acreditat que li resulta d'aplicació l'article 95 de la Llei 39/2015, d'1 d'octubre, del procediment administratiu comú de les administracions públiques: «procediments de programació iniciats abans de l'entrada en vigor de la Llei urbanística valenciana, que han sigut objecte d'aprovació municipal, de forma expressa o implícita i amb caràcter provisional.  
1. En els procediments iniciats a sol·licitud de l'interessat, quan es produïsca la seua paralització per causa imputable a aquest, l'Administració li advertirà que, transcorreguts tres mesos, es produirà la caducitat del procediment. Consumit aquest termini sense que el particular requerit realitze les activitats necessàries per a reprendre la tramitació, l'Administració acordarà l'arxivament de les actuacions, i ho notificarà a l'interessat. Contra la resolució que declare la caducitat seran procedents els recursos pertinents.  
2. No podrà acordar-se la caducitat per la simple inactivitat de l'interessat en l'acompliment de tràmits, sempre que no siguen indispensables per a dictar una resolució. La dita inactivitat no tindrà un altre efecte que la pèrdua del seu dret al referit tràmit.  
3. La caducitat no produirà per si sola la prescripció de les accions del particular o de l'Administració, però els procediments caducats no interrompran el termini de prescripció.  
En els casos en què siga possible la iniciació d'un nou procediment per no haver-se produït la prescripció, podran incorporar-se a aquest els actes i tràmits el contingut dels quals s'haguera mantingut igual si no s'haguera produït la caducitat. En tot cas, en el nou procediment hauran d'omplir-se els tràmits d'al·legacions, proposició de prova i audiència a l'interessat.  
4. Podrà no ser aplicable la caducitat en el cas que la qüestió suscitada afecte l'interés general, o fora convenient substanciar-la per a la seua definició i esclariment.»  
Caducitat en el procediment que deu acordar-se expressament per l'Ajuntament i notificar-se als interessats.  
5. La disposició transitòria quarta del ROGTU, Procediments de programació iniciats abans de l'entrada en vigor de la Llei urbanística valenciana, que han sigut objecte d'aprovació municipal, de forma expressa o implícita i amb caràcter provisional, establix, tal com succeïx en el present supòsit, que  
«1. En els procediments de programació iniciats abans de l'entrada en vigor de la Llei urbanística valenciana, i aprovats per l'Ajuntament, però respecte dels quals no haguera recaigut aprovació definitiva de l'instrument de planejament que l'acompanye amb anterioritat a l'entrada en vigor d'eixa llei, al compliment i execució del programa s'aplicarà el que preveu la Llei urbanística valenciana i el present reglament, que regirà, formalment i substantivament, l'aprovació definitiva dels nous instruments i actuacions següents:  
a) La tramitació i aprovació del projecte d'urbanització, quan s'haguera presentat avantprojecte junt amb l'alternativa tècnica o quan de l'aprovació de l'instrument de planejament es deriven modificacions en aquest.  
b) La prestació de garanties.  
c) La firma del contracte de programació.  
d) La contractació i execució de les obres d'urbanització.  
e) La redacció, contingut, tramitació i aprovació del projecte de reparcel·lació.  
f) La retaxació de càrregues.  
g) La imposició de quotes d'urbanització».  
Tràmits i actuacions entre els que no es troba el procediment de resolució del programa d'actuació integrada.  
6. Actualment es troba en vigor la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (d'ara en avant LOTUP), que en la seua disposició derogatòria única, entre altres, deroga expressament la Llei 16/2005, de 30 de desembre, urbanística valenciana (d'ara en avant LUV) i el ROGTU. No obstant això, la dita llei, en la seua disposició transitòria quinta, regula la legislació que resulta d'aplicació als programes que ja es trobaven aprovats amb anterioritat a la seua entrada en vigor: «Quarta. Programes aprovats. 1 Els programes d'actuació adjudicats amb anterioritat a l'entrada en vigor de la present llei es regiran, quant als seus efectes, compliment i extinció, inclosa la seua duració i règim de pròrrogues, per la normativa que li resultava d'aplicació abans de l'entrada en vigor d'esta llei. No obstant això, en el procediment de resolució o pròrroga del programa d'actuació integrada o aïllada no s'haurà de sol·licitar dictamen del Consell Superior del Territori i Urbanisme o òrgan que exercia les seues funcions.»  
7. En aplicació d'allò que s'ha expressat en els fonaments invocats en els apartats anteriors, la legislació urbanística per a la resolució del programa hauria de ser la Llei 6/1994, reguladora de l'activitat urbanística (LRAU), ja que esta li va resultar d'aplicació per a l'aprovació i adjudicació del Programa d'actuació integrada del sector SM1 Burga.  
  
8. La LRAU no establix un procediment específic de resolució del programa, diferint aquest de les normes de contractació administrativa, encara que sí que determina en l'article 29.13 el compliment dels següents requisits, a excepció del dictamen del Consell Superior d'Urbanisme, l'exigència del qual ha sigut eliminada per l'actual LOTUP: «13. Altres incidències. Les relacions derivades de l'adjudicació del programa es regiran per les normes rectores de la contractació administrativa en el que estes no contradiguen allò que s'ha disposat per esta llei ni siguen incompatibles amb els principis d'esta en els termes que reglamentàriament siguen desenvolupats. La resolució de l'adjudicació s'acordarà per l'administració actuant, previ dictamen del Consell Superior d'Urbanisme, que podrà ser instat també per l'urbanitzador. Sense perjuí de les responsabilitats econòmiques que siguen procedents, això determinarà la cancel·lació de la programació i la subjecció de l'àmbit de l'actuació a les previsions de l'article 10. El corresponent acord deurà, a més i quan petoque: A) Declarar, de conformitat amb el referit dictamen, l'edificabilitat d'aquells solars el propietari dels quals haja contribuït bastant a les càrregues d'urbanització. B) Iniciar el procediment per a la reclassificació d'aquells terrenys en què, pel que s'ha avançat amb les obres d'urbanització, siga possible concloure-les en el règim propi de les actuacions aïllades. C) Incoar, si es creu oportú, les actuacions necessàries per a acordar una nova programació del terreny en què el nou urbanitzador assumisca les obligacions de l'antic, afectant els béns i recursos resultants de la liquidació de la programació cancel·lada a executar la que la substituïsca o, en qualsevol altre cas, i excepte perjuí per a l'interés públic o tercer sense culpa, disposar: 1. La devolució de la contribució a les càrregues d'urbanització, efectivament satisfetes i no aplicades a la seua destinació, als propietaris de terrenys en què no s'escometrà una nova programació, prèvia modificació pel mateix procediment seguit per a la seua adopció dels corresponents actes administratius dictats per a l'execució del programa cancel·lat, o 2. La compensació que siga pertinent als propietaris que hagen contribuït a les càrregues d'urbanització amb càrrec a l'execució de les garanties prestades per l'antic urbanitzador, quan esta petoque. D) Començar, si és el cas, la tramitació dels procediments declaratius de l'incompliment de deures urbanístics que siguen pertinents.»  
  
9. El text refós de la Llei de contractes de les administracions públiques, aprovat per Reial decret legislatiu 2/2000, de 16 de juny, és la legislació de contractes vigent en la tramitació del present programa, i és esta la que li resulta d'aplicació i per consegüent, de conformitat amb l'article 41 de l'esmentat precepte legal, al no haver-se constituït la garantia definitiva en el termini de 15 dies per causes imputables a l'adjudicatari, l'Ajuntament està facultat per a declarar desert el contracte.  
  
10. Independentment de la legislació de contractes i de la LRAU, la LOTUP en l'article 164 establix les següents causes per a la possible remoció de la condició d'agent urbanitzador: «Remoció de l'urbanitzador en les seues funcions 1. La remoció de l'urbanitzador sense mutu acord o amb reconeixement de dret a indemnització requerix, després de l'audiència dels afectats, dictamen del Consell Jurídic Consultiu de la Comunitat Valenciana. 2. Serà revocat el seu encàrrec a l'urbanitzador quan incórrega en: a) Infraccions urbanístiques o mediambientals greus o molt greus, en relació amb l'àmbit programat. b) Obstaculització de l'exercici dels drets i deures urbanístics dels afectats per la programació o realització de pràctiques manifestament restrictives de la competència en el mercat immobiliari relacionades amb el programa d'actuació. c) Incompliment greu dels seus compromisos, falta de prestació de garanties o una altra infracció dels deures de l'urbanitzador directament imposats per la llei o estipulats amb caràcter essencial en el conveni de programació. d) Inactivitat injustificada de l'urbanitzador durant un període de sis mesos consecutius o nou alterns, excepte pròrroga expressa i justificada. e) Renúncia injustificada. f) Incapacitat legal sobrevinguda de l'urbanitzador per a l'exercici de la seua tasca, d'acord amb la legislació de contractes del sector públic. 3. L'acord de revocació comportarà, prèvia ponderació de les circumstàncies de cada cas, algun o alguns dels efectes següents: a) La confiscació de les garanties. b) La imposició de penalitats. c) La indemnització dels danys i perjuís irrogats a l'administració o als afectats.»  
  
11. L'article 165 de la LOTUP fixa les següents conseqüències de la resolució del programa d'actuació integrada: «article 165. Conseqüències objectives de la caducitat o resolució del programa d'actuació integrada. L'acord de caducitat o resolució del programa d'actuació integrada establirà el que pertoque per a concloure l'actuació i podrà: a) Declarar l'edificabilitat d'aquells solars el propietari dels quals haja contribuït legalment a les càrregues d'urbanització. b) Iniciar el procediment per a la reclassificació d'aquells terrenys en què, pel que s'ha avançat de les obres d'urbanització, siga possible concloure-les en el règim propi de les actuacions aïllades; i autoritzar, si és el cas, que el propietari de la parcel·la complete la urbanització en règim d'actuació aïllada; i mantindre la resta dels terrenys en alguna de les situacions a què es referixen els apartats següents. c) Declarar la subjecció de l'àmbit de l'actuació, o de part d'ell, al règim del sòl urbanitzable sense programació o del sòl no urbanitzable. d) L'administració, en cas de mantindre la gestió indirecta del programa d'actuació integrada, podrà requerir als que van formular proposicions juridicoeconòmiques a l'alternativa tècnica seleccionada, per l'orde derivat de l'aplicació dels criteris d'adjudicació de l'article 126 d'esta llei, a fi que accepten l'adjudicació i prosseguisquen amb l'execució del programa d'actuació. e) Subsidiàriament, incoar, si es creu oportú, les actuacions necessàries per a acordar una nova programació del terreny en què el nou urbanitzador, o l'administració en cas d'optar-se per la gestió directa, assumisca les obligacions de l'antic, afectant els béns i recursos resultants de la liquidació de la programació cancel·lada a executar la que la substituïsca. f) Excepte perjuí per a l'interés públic o tercer sense culpa, es podrà disposar: 1r Deixar sense efecte, en tot o en part, la reparcel·lació aprovada. 2n La devolució de la contribució a les càrregues d'urbanització, en metàl·lic o en terrenys, efectivament satisfetes i no aplicades a la seua destinació, als propietaris de terrenys en què no s'escometrà una nova programació, prèvia modificació, pel mateix procediment seguit per a la seua adopció, dels corresponents actes administratius dictats per a l'execució del programa d'actuació cancel·lat. 3r La compensació que siga pertinent als propietaris que hagen contribuït a les càrregues d'urbanització, amb càrrec a l'execució de les garanties prestades per l'antic urbanitzador, quan esta pertoque. g) Començar, si és el cas, la tramitació dels procediments declaratius de l'incompliment de deures urbanístics que siguen pertinents, dirimint i declarant les responsabilitats i penalitzacions corresponents i acordant la confiscació de garanties i la imposició de sancions quan pertoque. h) També podrà acordar-se la directa intervenció gestora de l'administració per a la prossecució provisional del programa d'actuació mentres es resol sobre la seua resolució i, si és el cas, nova adjudicació. i) Alçar acta de recepció de la urbanització amb les tatxes que corresponguen, realitzar el mesurament i liquidació de les obres d'urbanització realment executades i, si és el cas, entregar-la al nou urbanitzador.»  
  
  
12. Les obres d'urbanització del sector SM1 Pla de Burga no s'han iniciat i no s'ha aprovat el projecte de reparcel·lació, per la qual cosa no és procedent:  
- Declarar l'edificabilitat dels solars, ja que estos no existixen en estos moments.  
- Iniciar el procediment per a la reclassificació dels terrenys per a incloure'ls en el règim propi de les actuacions aïllades o a autoritzar els propietaris a completar la urbanització, ja que esta no s'ha iniciat.  
  
- La devolució de la contribució a les càrregues d'urbanització, efectivament satisfetes i no aplicades a la seua destinació, als propietaris de terrenys en què no s'escometrà una nova programació, prèvia modificació pel mateix procediment seguit per a la seua adopció dels corresponents actes administratius dictats per a l'execució del programa cancel·lat, ja que estos no s'han adoptat.  
- La compensació que siga pertinent als propietaris que hagen contribuït a les càrregues d'urbanització amb càrrec a l'execució de les garanties prestades per l'antic urbanitzador, ja que estes no s'han liquidat.  
13. L'Ajuntament deurà de ponderar i dirimir sobre:  
A. Declarar la subjecció de l'àmbit de l'actuació del sector SM1 Burga al règim del sòl urbanitzable sense programació al no constatar-se en estos moments una demanda d'habitatges en l'àmbit del dit sector que justifiquen el manteniment del programa. El manteniment de l'àmbit com a sòl urbanitzable sense programació queda justificat en el present expedient, ja que l'Ajuntament no ha iniciat o efectuat la revisió, modificació o anul·lació del pla parcial degudament aprovat d'aquest sector i ser-li d'aplicació l'article 67 de la LOTUP «Els plans amb continguts normatius tenen vigència indefinida, llevat que en ells es dispose una altra cosa, i vinculen l'administració i els particulars. La seua revisió i substitució pertoca els casos que ells mateixos regulen o quan es manifeste la inadequació del seu model territorial a noves circumstàncies.». Així mateix, per a l'aprovació de qualsevol modificació que afecte el dit pla, tal com establix l'article 63 de la LOTUP i l'article 55 de la LRAU, deurà seguir-se el procediment previst per a la seua aprovació.  
  
B. Mantindre la gestió indirecta del programa d'actuació integrada, i en aquest cas podrà requerir als que van formular proposicions juridicoeconòmiques a l'alternativa tècnica seleccionada, per l'ordre derivat de l'aplicació dels criteris d'adjudicació, a fi que accepten l'adjudicació i prosseguisquen amb l'execució del programa d'actuació.  
  
C. Subsidiàriament, incoar, si es creu oportú, les actuacions necessàries per a acordar una nova programació del terreny en què el nou urbanitzador, o l'administració en cas d'optar-se per la gestió directa, assumisca les obligacions de l'antic, afectant els béns i recursos resultants de la liquidació de la programació cancel·lada a executar la que la substituïsca.  
D. La indemnització dels danys i perjuís arrogats a l'administració, ja que no és procedent la confiscació de garanties al no haver-se depositat, ni l'establiment de penalitats al no haver-se iniciat cap prestació.  
  
14. No resulta possible la confiscació de les garanties al no haver-se depositat, ni tampoc s'aprecien especials circumstàncies per a determinar l'existència de danys i perjuís a esta administració.  
15. Independentment del manteniment, en l'actual procediment, de la classificació de sòl urbanitzable sense programació del sector SM1 Burga, la potestat de planejament referida a l'ordenació territorial i urbanística correspon a la Generalitat i als municipis, tal com regula l'article 2 de la LOTUP. Competències que deuen de preservar un desenvolupament territorial i urbanístic sostenible, devent de seguir els criteris de la infraestructura verda, el paisatge i l'ocupació racional de sòl que regula el del títol primer de la LOTUP.  
16. Belba, SL, com a agent urbanitzador del sector, tal com s'ha reflectit en els antecedents invocats ha mostrat la seua conformitat amb la resolució del programa i la remoció de la mercantil com a agent urbanitzador, per la qual cosa es considera que hi ha mutu acord en el present procediment. Així mateix s'estima que la resta de qüestions a què fa referència en l'escrit de conformitat no són pròpies del programa, per la qual cosa no és possible la seua consideració en la resolució que s'adopte.  
Per tot això, es proposa al Ple de l'Ajuntament que acorde:  
  
Primer. Declarar la caducitat del present expedient, i resoldre i declarar desert el contracte o conveni de programació, així com el programa del sector SM1 Pla de Burga, al no haver complit Belba, SA els requisits exigits pel Ple de l'Ajuntament, en sessió celebrada el 23 de desembre de 2004, per a la firma del contracte de programació i no haver aportat les garanties exigides per a això.  
  
Segon. Considerar que no s'ha acreditat l'existència d'especials circumstàncies que justifiquen la imposició de penalitats o que s'hagen produït danys i perjuís a esta administració per l'incompliment dels requisits exigits i que han impossibilitat la firma del contracte de programació. Tampoc resulta factible la confiscació de la garantia, ja que esta no s'ha depositat.  
  
Tercer. No és procedent el reconeixement de cap indemnització a l'agent urbanitzador o als propietaris per la resolució del programa, ja que esta no es basa en causes de força major o per canvis de criteris de planejament o programació.  
  
Quart. La resolució del programa d'actuació integrada no comporta l'anul·lació o modificació del pla parcial del sector SM1 Pla de Burga, per la qual cosa l'àmbit de l'actuació queda subjecte al règim del sòl urbanitzable sense programació. No obstant això, el manteniment en el present procediment de la vigència del pla parcial no suposa ni pressuposa que aquest ajuntament no puga exercir plenament les competències de planejament que li atorga l'article 2 de la LOTUP.  
  
Este assumpte va ser dictaminat favorablement per la Comissió Informativa d'Urbanisme reunida en sessió extraordinària i urgent el 27 d'octubre de 2017.  
  
Se sotmet a votació dels regidors la proposta d'acord, el resultat de la qual és el que seguix:  
  
Vots a favor: onze (PSPV/PSOE, Units pel Poble: Compromís, Partit Popular, Ciutadans).  
Vots en contra: no cap.  
Voten abstenció: no cap.  
  
Per tant, queda aprovada per unanimitat la proposta de l'Alcaldia.  
  
Cabanes, 4 de desembre de 2017.- L'alcaldessa: Soledad Segarra Mulet.